साल्ट ट्रेडिङ कर्पोरेशन लिमिटेड

इतिहास 
साल्ट ट्रेडिङ्ग कर्पोरेशन लिमिटेड २०२० साल भाद्र २७ गते बिहिवारका दिन स्थापना भएको हो। 
नेपालमा नूनको स्रोत नभएको कारण र तत्कालिन अवस्थामा यातायातको दृष्टिकोणले समेत सम्पूर्ण जनतालई नून पु-याउनु ठूलो चुनौतीको रूपमा रहेकाले अत्यावश्यक दैनिक उपभोग्य वस्तु नूनको आपूर्ति व्यवस्थालाई व्यवस्थित र नियमित गर्न तत्कालिन श्री ५ को सरकार, श्री ५ को सरकारको स्वामित्वमा रहेको संस्था एवम् त्यसबेला नूनको कारोवारमा लागेका मुख्य व्यापारीहरूलाई समावेश गरी साल्ट ट्रेडिङ्ग कर्पोरेशन लिमिटेडको स्थापना गरिएको थियो  ।

समयक्रममा संस्थानले आफ्नो लगानीमा  गोरखकाली रबर उद्योग लि; नेपालकै प्रथम खाद्य उद्योग लि; नेपाल वनस्पति ध्यू उद्योग लि ,लगायत  हिमालय खाद्य एवं प्याकिङ उद्योग; नेशनल फाईनान्स लि, सगरमाथा इन्स्योरेन्स,जस्ता संस्थाहरूको स्थापना गरेर देशलाई औद्योगिकरणको दिशामा अघि बढाएको थियो।

 बर्तमान अवस्था 
आर्थिक वर्ष २०७२/७३ मा ६१ करोड २४ लाख मुनाफा कमाइएको कर्पोरेशनले आव २०७३/७४ मा २५.६२ प्रतिशतले बढाएर ७६ करोड ९३ लाख मुनाफा आर्जन गरेको थियो ।साल्ट ट्रेडिङले तोरीको तेल तथा उखु उत्पादनमा लगानी गर्ने कर्पोरेशनले कृषि मन्त्रालयको स्वीकृतिमा गैरअनुदानका अमोनियम सल्फेट र सिंगल सुपर फस्फेट मलसमेत बिक्री वितरण गरिरहेको छ ।

काठमाडौंको कालिमाटीमा केन्द्रिय कार्यालय रहेको यस कम्पनीको चुक्ता पूँजी ९ करोड ८० लाख २६ हजार रुपैयाँ पुगेको छ । साल्ट टेड्रिङमा सर्वसाधारणको लगानी २१ प्रतिशत तथा सरकारको ७९ प्रतिशत लगानी रहेको छ ।

 सन्दर्भ 
श्रेणी:नेपालका अर्थतन्त्रहरू
श्रेणी:सरकारी संस्थानहरू